
Hozzánk is megérkezett 
a Play Music 


Mától akár 20 millió zeneszámból is válo- 
gathatunk a Google Play zeneáruházában. 


Tovább bővíti zeneszolgáltatásának elérhetőségét 

a Google. A mai napon 7 országban, köztük Magyar- 
országon is megjelenik a Google Play Music. A ma- 
napság népszerű Deezer vagy Spotify szolgáltatásnak 
konkurenciát állító Play Music All Access-ben akár 

20 millió zeneszámból is válogathat az érdeklődő. Bár 
a Google-ről sokak számára az ingyenes applikációk és 
szolgáltatások ugranak be, egy ilyen hatalmas zenetárat 

nem lehetne ingyen működtetni, ezért havidíjas formá- 
ban kell fizetnünk. Szerencsére 30 napos kipróbálási 
időszak is van, így akinek nem tetszene, az térítésmen- 
tesen kiléphet. Akinek viszont elnyerte a tetszését, az 
november 15-ig történő előfizetés esetén havi 1650, 
után viszont már 1950 forint lesz a díj. 


Szerencsére a felhasználót nem korlátozza a Google, 
akár több eszközről is elérheti kedvenc zenéit, mivel 
a szolgáltatás akár böngészőben is működik. A lépés 
minden bizonnyal megnövelheti az esélyt, hogy az 
Apple iTunes Radio-ja is megjelenjen hazánkban, 
mivel a kaliforniai vállalat Amerikában nagy sikerrel 
bevezetett szolgáltatása nagy valószínűség szerint 
alaposan felkavarhatná a most már 3 személyesre 
bővült piacot. 

Veszteséges 
a HIC 


A Microsoft segíthet a szo- 
rult helyzetbe került válla- 
latnak. 


Nyilvánosságra hozta a második 
negyedév -a gyártó számára pedig 
valójában a harmadik — pénzügyi 
adatait a HTC. A tajvani vállalat 
kénytelen volt veszteséget el- 
szenvedni, a mérleg 101,2 millió 
dollárral fordult negatívba. Az 

ok egyértelműen a HTC One 
család visszafogott sikere, amit 
elsősorban az ellátási gondoknak 
köszönhetnek, hiszen sokan nem 
jutottak hozzá az általuk kívánt 
készülékhez, így más márkához 
fordultak. 


Természetesen rövidesen a hír 
publikálása után meg is érke- 
zett az első segítség a Microsoft 


személyében, a redmondi vállalat 
ugyanis tárgyalásokat kezdemé- 
nyez majd a tajvani céggel, hogy 
az eddig kizárólag Androiddal 
elérhető modelljeikre utólagosan 
Windows Phone-t is lehessen te- 
lepíteni. Mivel a tárgyalások még 
el sem kezdődtek, így nem igazán 
tudható, hogy miképpen segítene 
ez a HTC-nek, ám az biztos, hogy 
komoly lökést adhat a platform- 
nak, ha egy újabb nagy gyártó 
készüléke válik "csempéssé". 

Vertu Constellation: Luxusba 
bújt Android 


Bőr hátlapjával próbál meg vásárlókat szerezni a Vertu új 
modellje. 


Bemutatta legújabb készülékét a luxustelefonokról ismert Vertu. A koráb- 
ban a Nokia tulajdonában álló vállalat épp a finnekkel ellentétes irányba, 
az Android felé vette útját, így nem meglepő, hogy a legújabb, Constella- 
tion névre hallgató modelljükön is a zöld robot található. Az alapvetően 
meglehetősen szokványos, 4,3"-es, 720p felbontású kijelzővel, kétmagos, 
1,7 GHz-en üzemelő proceszorral felszerelt telefonba egy 13 megapixeles 
kamera és maximum 64 GB beépített memória került. 


Az Android 4.2 Jelly Beannel piacra kerülő Constellation különlegessége 
a kiváló minőségű bőrből egybe vartt hátlap és kijelző alatti terület. Érde- 
kesség, hogy bár LTE képesség nem került bele a modellbe, az iPass segít- 
ségével a Vertu tulajdonosok bárhol Wifi-hez juthatnak a világban. 


A modell már ebben a hónapban megvásárolható lesz "mindössze" 6600 
dolláros áron. 

Nem elég különleges 
a Galaxy Gear 


Nem tartalmaz elég innovációt a Samsung okosórája. 


Nemrégiben leleplezte első okosóráját a Samsung. A Galaxy Gear elsősor- 
ban az Apple iWatch körüli pletykáknak köszönheti a létezését, a kaliforniai 
vállalatról ugyanis régóta azt suttogják, hogy hamarosan piacra dob egy okos 
karórát. Ezt nem hagyhatta annyiban a Samsung, így gyorsan terveztek is 
egyet, ám ez nem teljesen sikerült olyanra amilyenre a rajongók várták. 


EN s Egy, magát meg nem nevezni kívánó Samsung vezető szerint a Galaxy Gear- 
ből hiányzik valami különleges, így a következő kiadást mindenképpen va- 
rázslatosabbra fogják megcsinálni. A Korean Times értesülései szerint ezért 
a dél-koreai cég a jövőben minden korábbinál nagyobb összeget fog a Galaxy 
Gear család fejlesztésébe ölni, így teremtve erős konkurenciát a még nem is 
létező iWatch-nak. 


Rekordott döntött az Apple 


Az első hétvégén 9 millió iPhone-t értékesítettek. 


Bár korábban azt feltételeztük, hogy az Apple iPhone rajtjával kapcsolatos 
csöndessége a sikertelenség miatt van, mára kiderült, hogy ez közel sincs 
így, a kaliforniai vállalat most is hatalmas nyereséget könyvelhetett el. 


A nyilvánosságra hozott adatok alapján a két készülékből az első három 
nap folyamán ugyanis 9 millió darabot értékesítettek, ez 4 millióval több 
az egy évvel ezelőtti iPhone 5 rajtkor eladott számhoz képest. Bár azt 

nem nem tudjuk, hogy ebben a hatalmas mennyiségben hogyan oszlik el 
az iPhone 55 és az iPhone 5C , információk szerint az eladott készülékek 
6096-áért az 55 felel, ami körülbelül 5,4 millió készüléket jelent, azaz közel 
azonos az iPhone 5 5 milliós adatával. Ennek fényében igencsak jó döntés 
volt az Apple részéről az 5C bevezetése, hiszen az olcsóbb, műanyagházas 
készülék további 3,5 millió vásárlót szerzett. 

Nehezen kezelhető 
a Windows Phone 8 


Egy új kutatás szerint a konkurenseknél nehezebben hasz- 
nálható a Microsoft rendszere. 


A Microsoft minden lehetséges 
helyen igyekszik bizonyítani, hogy a 
felhasználóknak érdemes áttérni a 
Windows Phone rendszerre, mivel 
az könnyen kezelhetőbb a konku- 
renciánál. A Pfeiffer Report által 
végzett felmérés viszont épp ennek 
az ellenkezőjét derítette ki, a kuta- 
tásban részt vett személyek ugyanis 
egyöntetűen a Microsoft rendszerét 
hozták ki a legkevésbé használható- 
nak. 


Meglepő, de az utolsó hely épp 
amiatt alakult ki, amire a cég a leg- 
büszkébb: A minden mástól eltérő 


felületre. A Pfeiffer Report szerint 
annak, aki nincs otthon a technoló- 
gia világában, egy ennyire más meg- 
közelítés sok problémát okozhat, 
így nem meglepő, hogy a tesztben 
résztvevő személyek tetszését nem 
nyerte el a Windows Phone 8. A 4. 
helyre a BlackBerry 10 futott be, ezt 
azzal indokolták, hogy sok funkció 
előhívására nincs egyértelmű mód, 
a rendszer egyértelműen a gesz- 
tusvezérlésre épít, amihez tanulás 
szükséges. 


A dobogó legalsó fokára a Samsung 
TouchWiz felületével felvértezett 


Mobile üperatina §ystem User Experience Index Higher is better 


Android (Samsung 


Blackberry 10 


Windows Phone 8 

Android fért fel, a kutatók indoklása 
szerint mindössze azért nem tudta 
megszorongatni az Apple rendsze- 
reit, mert bár könnyen és logikusan 
használható, bizonyos megoldások 
mára kissé idejétmúltak. 


Második helyre az iOS 6 futott be, 
az Apple előző rendszerét tartják a 
legkönnyebben kezelhetőnek, ám 
állításuk szerint ez épp ezért van, 
mert annyi funkció hiányzik belőle, 
hogy azok nélkül az iOS 6 felépí- 
tése a leglogikusabb lehet. Nem 
meglepő tehát, hogy az első helyet 
az 10S 7 szerezte meg. A győzelem 
a kutatók szerint egyértelmű volt, 
mivel az Apple rendszere biztosítja 
a legkönnyebb és legkézenfek- 
vőbb használatot, méghozzá úgy, 
hogy jelenleg nincs a piacon olyan 
operációs rendszer, amely ilyen 
sebességgel terjedne a felhasználók 
körében. 

Egyesülhet a Microsoft 
két rendszere 


Hamarosan eggyé válhat a Windows RT és a Windows 


Nem aratott nagy sikert a Microsoft kifejezetten táblagépek számára 
fejlesztett operációs rendszere a Windows RT. A speciális kiadás mögül 
sorban álltak fel a gyártók, legutóbb a Dell döntött úgy, hogy többé nem 


készít Windows RT alapú modellt. 


A legújabb pletykák szerint ezért a Microsoft két éven belül összevonhatja 
a csúfos bukást elszenvedő platformot a mostanság egyre sikeresebb Win- 
dows Phone-al, a projekt pedig folyamatosan, frissítések közepette menne 
végbe. A lépés egyértelműen Terry Myerson ötlete, aki jelenleg a leginkább 


.2z.z 


Bár a Microsoft részéről egyelőre semmilyen válasz nem érkezett a hír- 

rel kapcsolatban, sokak szerint jelenleg ez az egyetlen lépés amivel a cég 
sikerrel betörhet az olcsóbb táblagépek piacára hiszen így sok fejlesztőnek 
könnyedén portolhatóvá válna az eredetileg telefonra készített alkalmazása 
ami a programok megszaporodását eredményezné a cég áruházában. 


25 dollár járt a hibák 
megtalálásáért 


Szűkmarkúan , jutalmazta" a segítséget 
a Yahoo. 


, Azt hittem viccelnek"- Ez volt a reakciója Ilia Ko- 
lochenko-nak a High Tech Bridge nevű biztonsági cég 
vezetőjének amikor megtudta, hogy miután szeptember 
23-án 3 súlyos biztonsági hibát fedezett fel a Yahoo 
rendszerében, a vállalat mindössze egy 25 dolláros 
vouchert ajándékozott neki, amit természetesen csak 

a saját boltjukban lehetett levásárolni. 


A feltárt sebezhetőségek segítségével bűnözők köny- 
nyedén átvehetik az uralmat a felhasználó fiókja felett, 
ehhez pedig mindössze egy linkre kell csak kattintania 
az ártatlan internetezőnek. 

Kolochenko szeptember 18-án vágott bele a hibák keresé- 
sébe, majd rövid idő után talált is egyet, ám ez a Yahoo 
biztonsági szolgálata szerint korábban már tudtak róla és 
hamarosan be is foltozzák. Az úriember viszont nem adta 
fel és nem kellett sok, hogy két újabb súlyos problémát 
leplezzen le. Amikor ezeket jelezte a cég képviselőinek, 
azok hálálkodva 25 dolláros utalványt ajándékoztak neki 
— azaz egy hibáért mindössze 12,5 dollár járt-. 


Mivel egy vállalat számára kiemelkedően fontos a stabil 

és biztonságos működés fenntartása, így az utóbbi idők- 

ben többen is hatalmas összegeket különítettek el az ilyen 

, segítségek" megjutalmazására. A Microsoft akár 100 000 
dollárt, a Google maximum 20000 dollárt míg a Facebook 
12500 dollárt is fizet egy-egy súlyosabb hiba esetén. Ennek 
fényében viszont különösen arcpirító a 25 dolláros utalvány, 
hiszen ha a hiba nem , jóakaró" emberek számára is világos- 
sá vált volna, akkor a Yahoo-nak hatalmas összegeket kellett 
volna félretennie a hiba elfedésére és a felhasználók kárpótlá- 
sára. Nekik ez a segítség pedig mindössze 25 dollárt ért meg. 

A fejlődés gátját látják Bill 
Gates-ben 


A legfőbb részvényesek szerint rossz hatással van 
Gates a Microsoftra. 


Az elmúlt években komoly problémákkal volt kénytelen szem- 
benézni a Microsoft. A korábban egyértelműen az informatikai 
innovációk egyik legnagyobbjaként számon tartott vállalat mára 
alaposan lemaradt, termékeivel nem képes diktálni a piacot. 
Egyértelmű felelősként sokan Steve Ballmert jelölték meg aki 
nemrégiben bejelentette, hogy hamarosan visszavonul. 


Az igazgatótanács elnöke viszont továbbra is az alapító Bill 
Gates marad, ez pedig nem tetszik három, a részvények 596-át 
birtokló személynek. Szerintük ugyanis Gates nem adna sok 
mozgásteret az új vezetőnek, így pedig nem lehetne alapjaiban 
megváltoztatni a cég működését, amire szerintük szükség lenne. 


Jelenleg még maga Gates a cég legnagyobb befektetője hiszen övé az 
összes részvény 4,596-a, ám 2018-ig biztosan továbbadja az egészet, 
így onnantól nem lesz majd befektetője a vállalatnak. Elképzelhető, 
hogy addig szándékozik megtartani az elnöki székét, így aztán az 
elkövetkezendő 5 évben még felesleges a lemondásáról pletykálni. 


le-é 93 milliárd dollár, a Coca-Cola 
pedig 79 milliárd dollárt ér. Meg- 
lepő, de a mostanság nagy népsze- 
rűségnek örvendő Facebook még 

az első 50-be sem fért be, mivel az 
értéke mindössze 7,7 milliárd dol- 
lár. Nagy kérdés, hogy az Apple első 
helye mennyi ideig tart ki, hiszen 


Az Apple-é a legértékesebb 
márkanév 


13 év után nem a Coca-OColáé a világ legértékesebb már- 
kaneve. 


13 év után már nem a Coca-Cola 

a világ legértékesebb márkaneve. Az 
Interbrand évente kiadott listáján az 
Apple ugyanis a 2011-es 8. és 2012- 
es 2. helye után idén végre megsze- 
rezte a dobogó legfelső fokát. A már 
csak harmadik Coca-Colát a Google 


is megelőzte, idén ugyanis a szoft- 
veróriás szerezte meg a második he- 
lyet. Negyedikként az IBM futott be, 
a Samsung pedig "mindössze" a 8. 


Számszerűsítve az Apple értéke 
jelenleg 98 milliárd dollár, a Goog- 


manapság sokan bírálják a kalifor- 
niai vállalatot az innováció hiánya 
miatt, ám Tim Cook ígérete szerint 
nem kell aggódnunk, hiszen min- 
den rendben lesz. Az biztos, hogy 
bárhogy is alakuljon a jövő, a cég 
értékén mindenképp látszani fog. 


1 2 3 4 5 6 

Tablet 


z z ... kulcsfontosságúnak tekinti a karácsonyi szezont, így 
0 kt oO b er 2 2- en ] oO h et ne k érthető, hogy mindent megtesznek annak érdekében, 
hogy addigra a lehető legtöbb országban megvásárolha- 


az Új iPad-ek tó legyen a két új iPad. 


Október végén mutatkozhat be a kaliforniai Az viszont mindezek ellenére is elképzelhető, hogy 

vállalat két új táblagépe. a legtöbbek számára nem jut majd készülék, mivel az 
elmúlt évek tapasztalata az, hogy az Apple képtelen 

A legutóbbi pletykák szerint október 22-én leplezi le megküzdeni a vásárlók tömegével és legkorábban csak 

legújabb táblagépeit az Apple. A kaliforniai vállalat, bár ". februárra oldódhatnak meg a problémák. 

információk szerint gyártási problémákkal küszködik, 

Szuper kijelzős 
táblagépekkel újít az 
Amazon 


Felülmúlja az iPad kijelzőjét az Amazon két 
új táblagépe. 


Bemutatta legújabb táblagépeit az Amazon. Az inter- 
netes áruházak területe mellett már táblagépekben is 
komolyan vehető vállalat két teljesen új modellel lepte 
meg a vásárlókat. 


Az Amazon Kindle Fire HDX két kiadásban kerül piacra, 
de mindkettőben közös az elképesztően jó kijelző. A HDX 
7-be egy 1,920 x 1,200 pixel felbontású, 323 ppi részle- 
tességű megjelenítő került, a HDX 8.9 pedig egy 2,560 x 
1,600 pixel felbontású, 339 ppi részletességű kijelzővel 
rendelkezik. Emlékeztetőül, a 
nemrég még etalonnak számító (sz 
iPad-be egy 264 ppi-s képer- 
nyő található. Mivel az Ama- 
zon hatalmas könyváruházzal 
rendelkezik, így a kültéren való 
olvashatóság kulcsszereppel 
bírt. A tökéletesség érdekében 
egy dinamikus kontraszt funk- 
ciót is beépítettek a modellekbe, 
ami külső helyszínen automati- 
kusan állítja a kijelző kontraszt 
arányát, így téve könnyebbé az 
olvasását. 


Az elegáns, lekerekített szélek- 
kel rendelkező készülékházba 
mindkét modell esetében egy 
2.2GHz-en üzemelő négyma- 
gos Snapdragon 800 procesz- 
szor és 2 GB RAM került. A 
rendszer a gyártótól megszo- 
kottan egyedi Fire OS 3.o mely 
az első tapasztalatok alapján 
jelentősen gyorsabban fut 

az újabb modelleken, mint a 
2012-es verziókon. 


Az Amazon esetén továbbra is 
elsősorban a szolgáltatásokon 
van a hangsúly, így megjelent a 
Mayday is, ami egy segítségkérő 
alkalmazás. Célja, hogy a kétség- 
beesett, a táblagép működését 
nem ismerő felhasználót egy in- 

ternetes szakértő azonnal eligazítsa. Ilyenkor a túloldalon 
lévő fél csak a mi kijelzőnket látja, személyiségi okokból 

a kamera nem kerül bekapcsolásra. Elmondhatjuk neki, 
hogy mi a problémánk, ő pedig az Amazon reményei 
szerint megoldja. Bővültek az üzleti szolgáltatások is, a 
cég ugyanis felismerte, hogy a Kindle táblagépeket sokan 
munkába is viszik, így megjelent a VPN támogatás is. 


Érdekesség, hogy HDMI port nem került egyik készü- 
lékere sem, ám ez nem azt jelenti, hogy ne tudnánk 
nagyképernyőn megnézni a tartalmunkat. Az Amazon 

a Second Screen nevű applikáció segítségével olyan 
termékekre küldheti el a tartalmat mint a Playstation 3 
vagy a Samsung SmartTV-k, mindezt vezeték nélkül így 
a cég szerint nincs szükség HDMI csatlakozóra. 


A 7"-es verzió 229 dolláros áron október 18-tól lesz 
elérhető, míg a 379 dollárba kerülő 8,9"-es kiadásra 
november 7-ig kell várni. Sajnálatos módon az itthoni 
elérhetőségről és árról egyelőre nincs információ. 

Rövidesen véget ér a Nintendo 


Wii gyártása 


7 év után elköszön a vásárlóktól a Nintendo Wii. 


Hamarosan felhagy a 2006 óta 
piacon lévő konzoljának gyártá- 
sával a Nintendo. A nagy sikert 
elért, mára már több mint 100 
millió példányban gazdára talált 
konzol a merőben újszerű irányít- 
hatóságának okán lett népszerű. 

A mozgásérzékelős játékok ugyanis 
a Wii előtt nem örvendtek túl nagy 
népszerűségnek, ám azóta gyakor- 
latilag minden gyártó előállt a maga 
termékével. 


Nem volt tehát meglepő, hogy 

a konzol utódja, a Wii U már nem 
tudta megismételni elődje sikerét, 
a Nintendo jelenleg is azon küszkö- 
dik, hogy visszataláljon a Wii által ; ) 
kijelölt útra. Aki esetleg még úgy 11 /IRRRBB 
érzi, hogy feltétlen szüksége van 88 

a hamarosan leköszönő konzolra, 

annak nem kell aggódnia, hiszen 

még jó ideig megvásárolhatóak 

lesznek az utolsó példányok az igen 

nagyméretű raktárkészletből. 


4 
z 


Bukik a PS4-en a Sony 


Veszteséggel árulja majd a Playstation 
4-eket a Sony. 

A közelmúltban örömmel tudatta a világgal a Micro- 
soft, hogy ők bizony minden egyes eladott Xbox One- 
on keresnek majd. A 499 dolláros áron kínált konzol 
ellenfele a mindössze 399 dolláros Playstation 4 már 
nem lesz ennyire kifizetődő a Sony számára. 


A vállalat ugyanis körülbelül 60 dollárt bukik majd 
minden egyes PS4-en. Vélhetően ezt azért 
vállalták be, mert így várhatóan na- 
gyobb példányszámban tudják 
értékesíteni a készüléket és 
a késöbbi nagyobb rajongótábor 
több pénzt áldoz majd a játékok 
vásárlására, melyekből az igazi 
profitja származik a Sony- 
nak. 

Frissültek az iMac-ek 


Apróbb frissítést hajtott végre az iMac mo- 
delljein az Apple 


Több mint egy év után megújította iMac modelljeit 

az Apple. Ezúttal külsőleg nem változtattak semmit 

a készülékeken, "mindössze" a szokásos éves ráncfel- 
varrás történt meg. A júniusban már frissített MacBook 
Air-ekből is ismert Intel Haswell processzorcsalád 
jelenti a fő újítást mely akár 3,4 GHz-en is ketyeghet 

a csúcs verzióban. 


Megjelent a 802.11ac Wifi támogatás is, illetve a vide- 
ókártyák ezentúl GeForce 700-as sorozatból 
kerülnek ki. Az itthoni megjelenésre 
nem kell sokat várnunk, infor- 
mációk szerint már az 
elkövetkező két hétben 
megérkeznek hazánk- 
ba az új sorozat első 
példányai, várhatóan 

a korábbiaknál némi- 
képp magasabb áron. E m 

Sony Valo 
Duo 13 
Kettős 
személyiség 


Leteszteltük a Sony tab- 
let-notebook hibridjét. 


Ki ne látott volna manapság tábla- 
gépet. A készülékek gyakorlatilag 
ellepték a piacot, lépten nyomon 
találkozhatunk velük. A siker nem 
véletlen, az érintőképernyő min- 
denki számára könnyű használatot 
biztosít és a vékony kialakítás miatt 
a cipelés sem okoz nagy gondot. De 
mi a helyzet azokkal, akik ötvöz- 

ni szeretnék a laptopjuk tudását 

a táblagépük funkcionalitásával? 
Számukra kínálja a Sony a Duo so- 
rozatot, mely idén megújult, a Duo 
13 pedig igazi nehézsúlyú versenyző 
lett, pedig a mérlegen alig nyom 
többet 1,3 kg-nál. 


Csomagolás 

Továbbra sem mondhatjuk, hogy 
jóban lennének a színekkel a Sony 
VAIO dobozainak tervezői. A feketé- 
re festett karton csomagoláson csak 
a legszükségesebb információkat ta- 
láljuk meg, a sok gyártónál tapasz- 
talt önfényezés itt nem jelentkezik, 
a tervezők biztosak voltak abban, 
hogy eladja magát a készülék. 
Beljebb érve tovább érezhetjük a 
profizmust, minden alaposan el van 
csomagolva és kényelmesen pihen 

a helyén. A Duo 13 alatt foglalnak 
helyet a tartozékok, melyekből a 
gyártótól szokatlan módon bizony 
van pár. A jól megszokott, Windows 

8-at népszerűsítő brossúra mellett 
egy apró, a kezdő lépéseket taglaló 
papírt, és az adapterek használatá- 


hoz szükséges útmutatókat találjuk. 


A repertoár része digitális toll is, 
amivel a képernyőre készíthetünk 
rajzokat, feljegyzéseket. A ketye- 
rének külön alakítottak ki helyet a 
Duo 13 oldalán, így útközben sem 
veszítjük el. Szintén nem min- 
dennapi látvány mostanság egy 
VGA-HDMI adapter, pedig a Sony 
ezt is elhelyezte a dobozban. Az ok 
minden bizonnyal a régi projekto- 
rokban rejlik, mivel ezek sokszor 
nélkülözik a modern csatlakozókat, 
márpedig az nem állapot, hogy egy 
460 ezret kóstáló készülék nincs 
felkészülve mindenre. Szerencsére 


nem feledkeztek el a Pro 13-ban 
már megismert extráról sem, így a 
csomagban megtaláljuk a speciális, 
a töltőfej végébe csatlakoztatható 
vevőt is, amivel instant WiFi routert 
alakíthatunk ki a szobánkban. 


Külső 

Első látásra egy nagyra nőtt tábla- 
gépként aposztrofáljuk a Duo 13-at. 
A minőséget sehol nem érheti kriti- 
ka, minden olyan, amilyennek egy 
ilyen kategóriás eszköz esetén lennie 
kell. Kissé furcsa helyzet adódott 
most, hiszen azzal kellene kezdenem, 
hogy az előlapon mi található, ám 

ez nézőpont kérdése, mivel csak egy 
mozdulat és máris a szokásos moni- 
tor pozícióban látjuk a kijelzőt. Azt a 
kijelzőt, ami gyakorlatilag minden- 

Ét 28 fs 
Megjelenés éve: 
Pro: 


A 
20183 


- Jó minőségű összeszerelés 


- Egyedi koncepció 
- Jó képernyő 


Kontra: 


- Kevés specifikus szoftver 


- Nagyon magas ár 


Méretek: 

: kijelző mérete: 

: kijelző felbontása: 
" kijelző típusa: 

: eszköz mérete: 

: tömeg: 


Hardver: 

" processzor: 

: memória: 

: háttértár: 

: bővíthetőség: 
: kártya típusa: 
" portok: 


Multimédia: 


: kamera felbontás: 


" video chat: 

: video felbontás: 
: FM rádió: 

5 21DE 


Hálózati adatok: 
" mobil: 

: WiFi: 

: Bluetooth: 

5 (EPS 

5 NEG 


Szoftverek: 
" op. rendszer: 


: spec. szoftverek: 


Akkumulátor: 
" gyári adatok: 
: tapasztalat: 


jo 
1920 x 1080 " 
GEDESDE 


20 2 22-85 2810) mninn 


1350 gramm 


Intel Core i5-4200U 1,6 GHz 


4096 MB 
128 GB 


SD, Memory Stick 


HDMI, USB 3.0, 3.55 mm 


jack, 


8 megapixeles hátoldali 
kamera, 2 megapixeles 


előlapi kamera 


1080p 


3G modem 
802.11 a/b/g/n 
Bluetooth 4.0 


Windows 8 


6320mAh 


Normál használattal 7-8 


óra között 

kit első pillantásra levesz a lábáról, 
hiszen a FullőHD felbontású panel 
OptiContrast technológiával lett fel- 
vértezve, illetve a gyártó komolyabb 
modelljein megtalálható TRILUMI- 
NOS technológiát is tartalmazza. 


Mi tagadás, a képminőséget nem 
tudom kritizálni, egyedül talán a 
szokásos, glossy kijelzőknél tapasz- 
talható jelenség zavaró, vagyis egy 
napsütötte szobában könnyedén 
magunkat nézhetjük, mivel annyira 
csillog a panel. Fölötte a 2 megapixe- 
les webkamera, a beszélgetésekhez 
használatos mikrofon és a fényér- 
zékelő található, a sarokba pedig a 
Sony logója került. Alul mindössze 

a Windows 8 gombját helyezték el a 
mérnökök, itt a letisztultság volt a fő 
szempont. Szintén alulra kerültek 

a csatlakozók — bár ez nem olyan 
meglepő, a vékony kijelző még egy 
USB port vastagságát sem éri el -, de 
az extra vékonyság érdekében ezeket 
is egy helyre, a hátsó — vagy inkább 
felső? — részre helyezték el. Itt ta- 
láljuk a HDMI, két USB 3.o, egy 3,5 
mm-es jack és a töltő csatlakozóját. 
Mellettük a hűtés számára szükséges 
bordák illetve a memóriakártya-ol- 
vasó található, utóbbi SD és Memory 
Stick szabványokat támogatja. Ezu- 
tán már csak az indításhoz kellene 
valami, ám a bal oldalra került a 
bekapcsológomb még közel sem az 


utolsó, hiszen az összecsukott eszköz 
aljára is helyeztek ám el gombokat, 
kettő a hangerő vezérlésére szolgál, 
egy pedig a gyári asszisztens alkal- 
mazást hívja elő. 


További érdekesség, hogy a tábla- 
gépekhez hasonlóan a Vaio Duo-ba 
is került egy hátoldali kamera, ám 
a 8 megapixeles, Exmor R szenzor- 
ral felvértezett fényképező nincs 
belesüllyesztve a készülékházba, 
így hiába a megfelelő technika, ha 
pillanatok alatt koszossá válik. Nem 
messze tőle találhatjuk a NFC érzé- 
kelőjét, bár azt nem teljesen értem, 
hogy miért kellett külön kiemelni, 
és egy speciális fedél alá tenni. Sze- 
rencsére attól nem kell tartanunk, 
hogy a tesztkészülék "elmászik", 

3 gumírozott talp gondoskodik a 
kényelmes pozíció megtartásáról. 
Most következzék az igazi izgalom, 
az átalakulás, vagyis a képernyő 
felnyitása. A kijelző ilyenkor egy- 
csapásra 45 fokos szögbe billen és 
elénk tárul a teljesértékű, megvi- 
lágított billentyűzet. A kialakítása 
megegyezik a gyártó többi modell- 
jével, ám a vékonyság miatt talán 
egy kissé kevésbé benyomhatóak 

a gombok mint például a nemrég 
általam tesztelt Pro 13-nál. Hasz- 
nálat közben ez nem igazán zavaró, 
nekem csak az első pillanatban volt 
furcsa. 


14. OLDAL 


2013. OKTÓBER 11. PÉNTEK 


Alatta egy félbevágott tapipadot 
találunk, aminek létezését nem is 
teljesen értem, pont az ilyen helyze- 
tekre találták fel a pöcökegeret. Rég 
használtam ennyire kényelmetlen 
touchpadot, igazából nyugodtan le 
is hagyhatták volna. Hiányoltam a 
SIM foglalatot, hiszen tudtam, hogy 
került 3G támogatás a készülékbe. 
Hosszú idő után végül a kinyitott 
kijelző belső felén leletem meg az 
aprócska nyílást, nem éppen a leg- 
logikusabb helyre sikerült tenni. Ha 
már itt járunk, akkor szeretnék szót 
ejteni a mechanika hátrányairól is. 
Nagyon igényesen megtervezték, 
szó se róla, ám ha az ember egy 
bizonyos szögből tekint a kinyitott 
fedél mögé, akkor láthatja, ahogy 
ott figyelnek a szalagkábelek. Ez 
később akár problémát is okozhat, 
hiszen egy-egy környezeti behatás 

— például víz fröccsenése — akár ká- 
rosíthatja is a berendezést, olyankor 
is, amikor egy normál terméknek 
nem lesz semmi baja. 


Működés, sebesség 

A bekapcsológomb megyomása után 
felvillanó Vaio felirat tudatja velünk, 
hogy a gép életre kelt. Mivel az Ult- 
rabook szabvány megköveteli a gyors 
indulást, így alig néhány másodperc 
eltelte után már használatra kész a 
Duo 13, a jelszó beírása után hasz- 
nálható a Windows 8. A működésről 
egy 1,6 GHz-es Intel Core i5-4200U 
processzor gondoskodik, mellé 4 GB 
RAM került. A sebességgel egyéb 
területeken sincs probléma, ha az 
ember nem kifejezetten erőforrásigé- 
nyes tervezőprogramokhoz használja 
a modellt, akkor az elkövetkező 2-3 
évben valószínűleg nem is lesz, a 
tovább nem bővíthető RAM viszont a 

későbbiekben gátat szabhat a kultu- 
rált működésnek. 


A 128 GB-os SSD-re került a rend- 
szer és a programok, tény, hogy 
utóbbit nem is vitték túlzásba, 
gyakorlatilag csak a Sony által meg- 
szokott által megszokott applikációk 
kaptak helyet a repertoárban, de 
szerencsére van három kivétel. Az 
egyik a CamScanner, mely egyfaj- 
ta digitális szkennerként szeretne 
funkcionálni, azaz lefotózzuk a 
dokumentumot, a szoftver pedig 
egy algoritmus alapján érzékeli az 
irat széleit és azt elmenti a me- 
móriába. A másik érdekesség az 
ArcSoft Camera, ami egy átlagos 
okostelefonon megtalálható kamera 
applikációnak felel meg. Állíthatjuk 
a felbontást, a fehéregyensúlyt, a 
fényerősséget és a kontrasztot is, 
illetve lehetőségünk van FullHD 
felbontású videók felvételére is. A 
tartozékként mellékelt toll kihasz- 
nálására a Note Anytime szolgál, 

a program egyfajta füzetként jele- 
nik meg és végső soron pont ezt is 
tudja. Állíthatjuk a toll színét illetve 
formáját, megadhatjuk a betűtípust 
és a színt is. Nagyon tetszett, hogy a 
mérnökök egy foglalatot alakítottak 
ki jobb oldalon a tollnak, így ha egy 
előadás közben kicsit pihennénk, 
akkor kényelmesen és biztonságo- 
san elrakhatjuk. A többi applikációt 
már régről ismerjük, az Album és 

a Zene egyaránt az Xperia készülé- 
kekről került át a Vaio modellekre. 


Ár/érték: 


Ergonómia: 
Design: 


TESZT 


Szintén nem maradhatott ki a Play- 
Memories Home, a Sony "iPhoto" 
ellenfele, a program ugyanis a 
képeink, videóink rendszerezésére 
szolgál épp úgy mint az Apple-é. 


A gépen lévő anyagokból a Vaio Mo- 
vie Creator képes értékelhető filmet 
faragni, legyen szó akár képről vagy 
videóról, az alkalmazás mindene- 
vő. Mint minden Windows 8-as 
modellen, úgy a Vaio Duo 13-on is 
helyet kapott a Skype, az viszont 
kifejezetten a Sonyra jellemző, hogy 
a Chrome böngésző is a repertoár 
része. Továbbra sem szerettette meg 
velem magát a McAfee vírusírtója, 

a Security Advisor folyamatosan 
tudatni akarta velem, hogy szeretné, 
ha megvásárolnám a teljes verziót, 
annak ellenére, hogy erre senki nem 
kérte. Amennyire negatív benyomás 
tett rám az idegesítő alkalmazás, 
annyira ledöbbentem, amikor ne- 
kiálltam akkumulátoron nyüstölni 

a készüléket. A Duo 13 8096-os 
fényerővel internetezés közben 
ugyanis közel 7,5 órán át működő- 
képes maradt, ami igen impresszív 
adat, simán elhiszem, hogy alacsony 
fényerőn minimális használattal 
meglehet a gyártó által ígért 16 óra. 


Végítélet 

Nehéz pontosan behatárolni a Vaio 
Duo 13 célközönségét. Táblagépnek 
túl nagy, professzionális notebook- 
nak pedig túl kevés a tudása. Leg- 
inkább tehát azok számára bírhat 
érdekességgel, akik nem sajnálnak 
közel félmillió forintot elkölteni egy 
különc eszközre és el tudják fogad- 
ni azt, hogy otthonra azért ilyen ár 
mellett is kell egy másik gép. Szá- 
mukra viszont öröm, hogy a Duo 13 
manapság ritkaságszámba menő- 
en Japánban készül, így minden 
bizonnyal a minőséggel sem akad 
majd probléma. 

TESZT 


Dell Vostro 
3360 
A profi 


Leteszteltük a Dell üzleti 
laptopját. 


Kifejezetten a kisvállalkozások számá- 
ra készíti a Vostro sorozatát a Dell. A 
modellcsalád leginkább a sokat utazó, 
épp ezért erős és strapabíró notebookot 
keresők számára nyújthat kiváló alter- 
natívát a versenytársakkal szemben. 


Külső/Csomagolás 

Ezúttal kissé rendhagyó módon egy 
kifejezetten tesztkészüléknek szánt 
példánnyal hozott össze a sors, így 

a szokásostól eltérő dobozban a töltő, 
a Windows 7 újratelepítéséhez szük- 
séges lemez, és maga a tesztkészülék 
kapott helyet. A Vostro 3360-as első 
kézbevételkor is jó benyomást tesz 

az emberre, a hideg, masszívságot 
sugárzó fémház rendkívül strapabíró- 
vá teszi a modellt. A fekete csíkokkal 
körbezárt fedlapra mindössze a Dell 
logója jutott, ám ne gondoljuk, hogy 
az egyszerűsítés itt véget ért, a helyzet 
belül csak tovább fokozódik. Már az 
első kinyitás után meglepődhetünk, 
hogy szokatlan módon nem az arc- 
szerkezetünk néz vissza ránk. 


Ez a matt kijelző miatt van, melynek 
felbontása 1366 x 768 pixel, képmi- 
nősége pedig hozza a szokványos 
TN panelek szintjét, azaz képszer- 
kesztésre és egyéb grafikus munkára 
nem ajánlott, ahogy az oldalról való 


leskelődést se erőltessük. Fölötte az 1 
megapixeles webkamera és a mikro- 
fon található, alá pedig a Vostro logó 
került. A billentyűzet szintén ideális 
munkaeszközzé teszi a 3360-ast, 

a gombok ugyanis megfelelő nyomás- 
ponttal rendelkeznek, illetve a köztük 
lévő hézag is elegendő, így nem kell 
félnünk a melléütésektől. Alá egy 
közepes mérető touchpadet helyez- 
tek el a mérnökök, ódivatú módon 
külön bal és jobb kattintásra szolgáló 
gombot is kapott a szerkezet, pedig 
mostanában már inkább a rejtett 
gombok számítanak divatosnak. 


A funkciók tárháza itt még nem ért 
véget, hiszen nem kell nélkülöznünk 
az ujjlenyomat-olvasót illetve a beál- 
lításokra, a kedvencekre és az eszköz 
állapotára mutató gyorsgombokat 
sem. Baloldalra került a töltő, a két 
USB 3.o csatlakozó, a HDMI kime- 
net, míg jobboldalon az Ethernet és 
a harmadik USB 3.0 csatlakozót, az 
SD és Memory Stick egységeket egy- 

Ét a f3 
Megjelenés éve: 
Pro: 


A 
2013 


- Jó minőségű összeszerelés 


- Egyedi koncepció 
- Jó képernyő 


Kontra: 


- Kevés specifikus szoftver 


- Nagyon magas ár 


Méretek: 

" kijelző mérete: 

: kijelző felbontása: 
" kijelző típusa: 

: eszköz mérete: 

: tömeg: 


Hardver: 

" processzor: 

: memória: 

: háttértár: 

: bővíthetőség: 
: kártya típusa: 
" portok: 


Multimédia: 
: kamera felbontás: 


" video chat: 

: video felbontás: — 1080p 

: FM rádió: 

2 al: 

Hálózati adatok: 

" mobil: 3G modem 

- WiFi: 802.11 a/b/g/n 
: Bluetooth: Bluetooth 4.0 
" (ES - 

ANEG 

Szoftverek: 

" op. rendszer: Windows 8 

: spec. szoftverek: 

Akkumulátor: 

:" gyári adatok: 6320mAh 

: tapasztalat: Normál használattal 7-8 

óra között 

(ET 
1920 x 1080 " 
GEDHESDE 


aa 2 22-85 5 ze) mnina 


1350 gramm 


Intel Core i5-4200U 1,6 GHz 


4096 MB 
128 GB 


SD, Memory Stick 


HDMI, USB 3.0, 3.5 mm 


jack, 


8 megapixeles hátoldali 
kamera, 2 megapixeles 


előlapi kamera 


aránt kezelő kártyaolvasót, valamint 
a 3.5 mm-es jack csatlakozót talál- 
juk. Hátulra került a VGA kimenet és 
a mobilinternethez használatos SIM 
kártya foglalata is. 


Hardver/Sebesség 

A Vostro 3360-as billentyűzete alatt 
egy alaphelyzetben 1,8 GHz-en mű- 
ködő Intel Core is processzor foglal 
helyet, mely szükség esetén akár 2,7 
GHz-re is felhúzza magát, ha arra 
szükség van. RAM-ból alapértelme- 
zésként 4 GB került a készülékbe, 
ám ez a hátlapon található, mind- 
össze egy csavarral lezárt fedél alatt 
könnyedén cserélhető. Itt találjuk az 
mSATA csatlakozót is, az 500 GB- 
os HDD cseréjéhez viszont a teljes 
borítás leszedése szükséges. 


A grafikai megjelenítésről egy Intel 
HD4000-es integrált videokártya 
gondoskodik. A közepes hangmi- 
nőséggel, de kétségkívül hangosan 
zenélő hangszórókért pedig a Cirrus 
Logic HD felel. A szabványos Win- 
dows 7 Professional kellő sebes- 
séggel tette a dolgát, nem is csoda, 
mivel az amerikai vállalat nem 
pakolta túl alkalmazásokkal. Igazán 
említésre csak a My Dell nevű infor- 
mációs központ méltó, de tetszett az 
Intel információs programja is, ez 


Ár/érték: 
Ergonómia: 
Design: 


TESZT 


valós időben mutatta a processzor 
kihasználtságát. Szerencsére komo- 
lyabb használat esetén sincs problé- 
ma, a Vostro 3360-as ilyenkor sem 
melegszik túl, számomra minden 
helyzetben használható maradt. 


Adatainkat a Bluetooth 4.0-án ke- 
resztül is elküldhetjük, illetve külön 
dicséretet érdemel a beépített n-es 
Wifi vevő, ugyanis a jelet stabilan 

és fnehezebb" körülmények között 
is tartotta, azaz egy árnyékoltabb 
szobában, ahol a táblagépek már 
elvesznek, ő bizony működött. Üzleti 
gépről lévén szó, az akkumulátor 
üzemideje kulcsfontosságú, így nem 
túl meglepő hogy a beépített 49 wat- 
tórás telep internetezéssel, közepes 
fényerőn több mint 6 órán át bírta. 


Végítélet 

Bár eredetileg kisvállalkozások szá- 
mára készült el a 3360-as, én mégis 
sokaknak tudom ajánlani. Akik 
sajnálnak mélyen a pénztárcájukba 
nyúlni, de mégis egy minőségi, jól 
összeszerelt gépet keresnek, azok 
bizony lessék meg a Dell modelljét. 
Talán csak annyit tudnék tanácsol- 
ni, hogy merevlemez helyett SSD-t 
és 4 GB helyett 8 GB RAM-ot tegye- 
nek bele és akkor minden rendben 
lesz. 

fuso TV by 
WayteO 
okoska tévé 


Az okostévé jó dolog, ez 
vitathatatlan. Akik velem 
együtt azon idegeskednek 
egy ideje, hogy a nemrég vá- 
sárolt lapostévét most cse- 
rélhetnék le, azoknak meg- 
oldás a fuso TV by WayteO 
tévéokosító kütyüje, amely 
25 ezres alatt adja ugyanazt 
az élményt, mint egy okosté- 
vé. Vagy még jobbat... 


Régóta lehet már ilyen tévéokosító 
stickeket vásárolni az interneten, én 
magam is találkoztam már ilyennel. 
A WayteO nevével fémjelzett fuso TV 
by Wayte0O azért más, mert forintért, 
magyarországi szervizháttérrel és 
garanciával kínálják a terméket, és 
ez az átlag polgárnak — mint amilyen 
én is vagyok — megér pár ezrest. Az 
interneten keringő, hasonló cuc- 
cokhoz képest még lényeges dolog, 
hogy a WayteO-féle erős hardverrel 
és számos extrával kábít el bennün- 
ket. Ezért érdekelt és ezért kértem 

el tesztre. A WayteO pedig odaadta, 
amit ezúton is köszönünk. Lássuk, 
mi van a dobozban! 


A termék már a boltokban van, 
24.100,- forintért is találhatunk 
ajánlatot, ha árukeresővel kere- 
sünk rá. A forgalmazó hivatalos 
weboldalán minden adat elérhető 
róla, ide kattintva. Akiket az adatok 
érdekelnek, az szemezgessen ott. Itt 
pedig az én személyes, szubjektív 
véleményem fog következni, a be- 
nyomásaim alapján. Az első benyo- 
más a félelem. A félelem attól, hogy 
esetleg egy használhatatlan, nem 
átgondolt valamit kaptam kézbe, 
amiről udvariasan kell majd írni pár 
sort és csalódottan adhatom vissza. 
Nagyon hálás vagyok, hogy ez nem 
így van, mert ez a kütyü állati jó! De 
tényleg! 

A beüzemelés egy fontos kérdés, 
hiszen ezt nem a hozzám - hozzánk 
— hasonló, kütyümániásoknak szán- 
ják, hanem a magyar háztartásokba. 
Így aztán olyannak kell lennie, hogy 
az értelmesen gondolkodni tudó, 

de elektronikában nem túl jártas 
átlagember is be tudja kapcsolni 

és kezelni tudja. Nos ilyen. Persze 
némi számítástechnikai ismeret 
kell, azaz az alapbeállításokat lehet, 
hogy Androidban jártas embernek 
kell megtennie, de ezek után bárki, 
gyerek, feleség, nagymama simán 
kezelni tudja, mert egyrészt ma- 
gyar a menü, másrészt a háttérben 
dolgozó Android operációs rendszer 
teszi a dolgát. 


A tévén egy szabad HDMI aljzat 
kell, ebbe kell a sticket dugni. Ka- 
punk a dobozban egy HDMI hosz- 
szabbítót, így ha a stick nem férne 
el az aljzatban, ezzel mindenképpen 
sikerül csatlakoztatni. A tápellátást 
USB-ről kapja, ehhez adnak egy 
hálózati adaptert, USB hosszabbító 
kábelt is, de aki szerencsés, annak 
a tévéjén van USB csatlakozó, amely 
többnyire simán ellátja a megfelelő 
energiával a kütyüt. Ha megkapja 


TESZT 


a tápot akkor hamar bebootol, a té- 
vét a megfelelő HDMI bemenetre 
kapcsolva már látjuk is a bejelent- 
kező képet. Ennyi. 


A teljes beüzemelés tehát nagyjából 
10 perc. Ebbe belefér az is, hogy be- 
állítsunk neki egy wifi kapcsolatot. 
Első megjegyzésem tehát, hogy wifis 
internet kell! Enélkül nem működik. 
Ha tehát nincs odahaza wifis rou- 
terünk, akkor menjünk és vegyünk 
egyet! 2013-ban ez már alapköve- 
telmény. Ha ez megvan - egyébként 
néhány ezresért nagyon jókat lehet 
már kapni és a legtöbb szolgáltató 
is ilyet ad ma már — akkor kinyílik 

a világ. A fuso TV by Wayte0 hamar 
csatlakozik és innentől feléled. Ha 
az Android rendszer áldásait ki 
szeretnénk használni, akkor állít- 
sunk be egy Google-hozzáférést, 
hiszen csak ennek a segítségével 
tudunk a Play Áruházból szoftvere- 
ket letölteni. Ha ez is megvan, eljött 
a Kánaán... 


Nagyon jó dolog internetezni számí- 
tógépről, tabletről okostelefonról, 
de semmivel nem összehasonlítható 
érzés ezt egy 100-200 centi képát- 

69/ saját magam 19:5 


seller auto 2 16-26 
Yow have won eBay Item a 


Power Window. 
Címzett: saját magam 


Va " sajátmagam 2 
Ed 09.28-i óra - Köszönöm, igy lesz 
Moli ándor Istvál 


Kedvencek 
Helyi 


Kezdőlap 
Synology 


Mappák 
Hálózat 


Eszközök 


Frissítés 


mérőjű tévén, az ágyból megtenni. 
Full HD képfelbontásban, kényel- 
mesen. Mindezt úgy, hogy MIN 

D EN megy rajta, ami a telefonon 
megy. Az egy dolog, hogy az ember 
internetezhet, levelezhet, közös- 
ségi oldalakon beszélgethet, de 
ezek mellettaz ÖSSZ ES játék 

és alkalmazás ugyanúgy fut rajta, 
mint a telefonon. A korlátok? Van 
néhány játék és egyéb alkalmazás, 
amely nagyon érintőképernyőre van 
megírva, ezek elindulnak, de nem 
élvezetesek. De a többség tökélete- 
sen elkezelhető a dobozban kapott, 
mozgásérzékelős távirányítóval. 


Kicsit időzzünk el ezen a távve- 
zérlőn, mert megér egy misét! 
G-szenzor, azaz mozgásérzékelő van 
benne, így a tévé lőtt ülve nincs más 
dolgunk, mint finom csuklómozdu- 
latokkal hadonászni. Elsőre szokat- 
lan, de nagyjából 2 perc alatt meg- 
szokható, jól használható interfész 
ez. A sticken van egy USB aljzat, 
amibe ennek a távvezérlőnek az el- 
lendarabja belemegy. Kicsit kényel- 
metlen dolog, hogy ha ez az USB 
aljzat foglalt, akkor nem tudunk 

You have won eBay Item "Item "Item "IteNew Power Window Master 

Motorola ATRIX 46 
[d 
Samsung Galaxy Tab 101 
, 
Samsung Galaxy Nexus 
[d 
16 Optimus 2X. 
[d 
HTCDesire HD 
[d 
Samsung Next 


ons! Yonuhave u td 
6805/2 Régebbi 


192.168.1.103 


Photo surveillance 


Mentések 
Tv2 
MTVA 


Viasat 


rá mondjuk pendrive-ot dugni, de 
aki ügyes, az egy USB-hubbal ezt 
megoldja. A távvezérlő megbízható- 
an működik, bár néha — hasonlóan 
a számítógépes egérhez -— ki kell 
húzzuk a képernyő szélére, hogy 

ott legyen a mutató, ahol nekünk 
kényelmes. De ez is megszokható és 
ezután már csak annak lesz furcsa 

a hadonászásunk, aki először lát 
ilyet. 


Természetesen — mint minden And- 
roid kütyümet — ezt is kipróbáltam 
külső billentyűzettel és jelentem, 
hogy tökéletesen működik vele. Én 
egy Logitech K400-ast használok, 
ezen van érintős egér (touchpad) 

is. Inádható, hogy ezt a kicsi, de 
kényelmes billentyűzetet az ember 
az ölébe kapja és bárhol leülhet 
vele, ahonnan rálát a tévére. Sza- 
badság ez, nem is kicsi. Jó hír, hogy 
egy hardveres billentyűzet támogató 
szoftverrel (én az External Keybo- 
ard Helpert használom, 500 forint 
a Google Play-en) minden magyar 
ékezet előcsalható, így szépen és 
ékesen tudunk levelezni, csetelni. 
Mindez úgy megdobja a használati 


HÁeGH 0 fuso 
TV2 
"a 

A Búra Alatt 


Aktív [Mé Háwer ittasan állt kaméfa elé 


Családi Titkok 

(KeyWord:Utazás 
Lengyelországba) 


19:49 


Aktív 


Müller Attila pszichológusnál; 


Évek óta megy a harc Kasza és Hajdíj 
között? 


értéket, hogy mindenképpen megéri 
egy ilyen billentyűzetbe belefektetni 
pár ezrest. 


A fuso TV by Wayte0 általános 
Android képességeiről nem sokat 
szólnék, mert két szóval jellemez- 
hetem: unalmasan tökéletes. Nem 
hibázik és a benne lévő hardver — és 
itt most a dualcore 1,5 GHZz-es pro- 
cesszorra és a kellemesen nagy me- 
móriára céloznék -— teszi azt, hogy 
nem lehet zavarba hozni. Nincs 
akadozás, nincs hibázás. Lehet me- 
móriakártyával bővíteni, de alapból 
4 GB belső tárhely is van. Mondom: 
unalmas. És mennyire szeretjük mi 
az effajta unalmat... 


Ami viszont nem unalmas, annál 
inkább érdekes, az a fuso. Bőveb- 
ben ide kattintva olvashatunk róla. 
Magyar, büszkék lehetünk rá. Mi- 
vel magyar, sok magyar tartalmat 
(is) szolgáltat, és ennek is nagyon 
örülünk. "Mindössze"? — és ezt 

a szót tényleg értsük nagy gondo- 
latjelek közé!!! — annyit vállaltak, 
hogy a számunkra érdekes tartal- 
makat összefésülik nekünk egy 

Cancel Verification 


helyre. Miért is jó ez? Hát azért, 
mert PONT a számítástechnikában 
kevésbé jártasak számára teszik 
egyszerűvé az interneten fellelhető 
tartalmak elérését. Aki lát a sze- 
mével, annak csak annyi dolga 
van, hogy a képernyőn egy nagyon 
egyszerű menüben kiválassza, mit 
is akar nézni. 


Mik is vannak összekészítve ne- 
künk? Tévéműsorok is vannak szép 
számban online is, azaz előfizetés 
nélkül nézhetünk tévét interne- 

ten keresztül. Van archívum is, az 
adást követően pár órával már fenn 
vannak a műsorok, így aki elmu- 
laszt valamit, az itt visszanézheti. 
Emellett természetesen korlátlan 
zenehallgatásra is alkalmas, de 

a hírportálok nagy része is elérhető 
általa. Figyeli a szokásainkat, így 
egy idő után az automatikusan fel- 
ajánlott tartalmak elkezdik tükrö- 
zni az ízlésünket és így gyorsabban 
hozzájutunk a számunkra érdekes 
dolgokhoz. Összegezve tehát hamar 
megszerethető, jó dolog a fuso, 
gratulálunk hozzá! 


Megjelenés éve: 28 
Pro: 


- Olcsó, kicsi, erős, ügyes 


Kontra: 
- gyenge wifi, minimál design 

És ide a teszt végére még egy 
felhasználási terület, amelynek 
népszerűsítését én küldetésem- 

nek tekintem. Ez pedig az otthoni 
médialejátszás saját hálózattal. 
Egészen megváltozott az életem, 
amikor kiépítettem magamnak 
odahaza a rendszert és azóta akinek 
csak tudom, javaslom, hogy lépje 
ezt meg. Mi kell hozzá? Egy közpon- 
ti tárhely, amely lehet egy, a wifis 
routerre rákötött USB-s vinyó is. 

Ez a legolcsóbb megoldás, húszon- 
ezerből megvalósítható 1 TB-os, 
azaz 1300-1500 film tárolására 
(DivX alapokon) alkalmas rendszert 
csinálhatunk magunknak. Akiknek 
ez nem elég, azoknak háttértárként 
már viszonylag olcsón kapható 

NAS (hálózati merevlemez), amit 
50 ezresből megvalósíthatunk. Ha 
ez megvan, az egész lakásban (vagy 
akár inteneten keresztül a világból 
bárhonnan) elérhető az összes tar- 
talom — zene, film — és vége a pend- 
rájvozgatásnak és lemezezgetésnek. 


És ha ez a hálózat kiépült, már csak 
egy lejátszó kell — például a fuso 


Ár/érték: 


Ergonómia: 
Design: 


TESZT 


TV by Wayte0 -— amely képes a tar- 
talmak tévéképernyőre vitelére. 

És készen is vagyunk, mert annál 
kényelmesebb dolog, mint bár- 

hol bármit lejátszani a lakásban, 
kevés van. Mivel a tesztünk tárgyát 
képező készülék gyerekek számá- 
ra is könnyen kezelhető, hamar 
megtanítható az a csimotának is, 
hogy hol és hogyan tudja elérni 

a kedvenc meséit. Ezt pedig köny- 
nyű megszokni. 


Az a helyzet, hogy rosszat nem is 
nagyon tudok írni erről a kütyüről. 
Ha valamit fel kell hozni mint 
negatívumot, hát talán a wifi 
gyengeségét említeném. Ez ab- 

ban nyilvánul meg, hogy tökéletes 
internetkapcsolatnál is hajlamos 

a betöltés lelassulni és így néha az 
online tartalmak akadoznak. A Play 
áruházban a szoftverek rém lassan 
töltődnek le. De az is lehet, hogy az 
én wifimmel van a baj, mert mosta- 
nában több tablet is akadozott vele. 
Mindenesetre kicsit idegesített, 
hogy néha várni kell, míg a tartalom 
töltődik. 


Kiknek és minek ajánlanám a fuso 
TV by Wayte0 készüléket? Elsősor- 
ban azoknak, akik a tévét szeret- 
nék megokosítani úgy, hogy azt az 
egész család tudja kezelni. Azoknak 
is, akik médialejátszó vásárlásán 
gondolkodnak éppen, mert azt is ki 
tudja váltani. Azoknak, akik játék- 
konzol vásárlásán gondolkodnak 
éppen, mert ezer játék van Android- 
ra, amely ezen is tökéletesen elfut, 
csak INGYEN. És végül azoknak, 
akik a fuso szolgáltatásait szeretnék 
kipróbálni és egyszerűbbé tenni 

a számukra fontos tartalmak gyors 
elérését. 


20. OLDAL 


Louisiana 

Catahoula Leopárd - 
a démoni tekintetű 
kutyafajta 


SZA Több mint ingyenes újság tabletekre 
4... 416 alkalmazásból! 


Keresd az -ban 
és a -ben! 


Available on the ANDROID APP ON 
L.J App Store a Google play 


